Document ID: /roh_data/filtered/fineweb-2-filterrobots_roh.jsonl.gz/54931

Oz trenescha Livers ils giuvens atlets sut 23 onns. Daventar profi da passlung n'era dentant mai stà il siemi. Da giuven aveva el numnadamain il giavisch da far da pur u daventar mecanist da maschinas agriculas. Vinavant era il rimnar marcas postalas in da ses pli gronds hobis. Be per casualitad e tut spontan è Toni Livers dentant sa decidì cun 15 onns da bandunar Trun per ir al gimnasi da sport a Tavau. Là ha el er emprendì ad enconuscher sia dunna Seraina Boner. L'onn passà han els maridà ed èn daventads geniturs dal pitschen Leo.
En il profil raquinta Toni Livers da sia gronda passiun per il sport da passlung e da sia nova vita sco bab da famiglia.